2020. gada 7. maijā Noteikumi Nr. 269

Rīgā (prot. Nr. 31 3. §)

**Grozījumi Ministru kabineta 2020. gada 26. marta noteikumos Nr. 165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem"**

Izdoti saskaņā ar likuma

"Par valsts apdraudējuma un tā seku

novēršanas un pārvarēšanas pasākumiem

sakarā ar Covid-19 izplatību"

2. pantu un 14. pantu

Izdarīt Ministru kabineta 2020. gada 26. marta noteikumos Nr. 165 "Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem" (Latvijas Vēstnesis, 2020, 62B., 67A., 71D., 83A. nr.) šādus grozījumus:

1. Aizstāt 2. punktā skaitli un vārdus "14. maijam, bet ne ilgāk kā ir spēkā Ministru kabineta lēmums par ārkārtējo situāciju" ar skaitli un vārdu "30. jūnijam".

2. Papildināt 6. punktu aiz vārda "datumam" ar vārdiem "par kārtējo kalendāra mēnesi".

3. Papildināt noteikumus ar 8.3 punktu šādā redakcijā:

"8.3 Personām, kuras dīkstāves laikā atgriežas darbā no bērna kopšanas atvaļinājuma, dīkstāves pabalstu nosaka 100 % apmērā no piešķirtā vecāku pabalsta par sešu mēnešu periodu pirms ārkārtējās situācijas izsludināšanas, bet ne vairāk kā 700 *euro* apmērā par kalendāra mēnesi."

4. Aizstāt 12.10. apakšpunktā vārdus "vai veic saimniecisko darbību" ar vārdiem "vai kuri vienlaikus veic saimniecisko darbību un ieņēmumi no tās pārsniedz 430 *euro* mēnesī".

5. Papildināt 15. punktu ar jaunu pirmo teikumu šādā redakcijā:

"Krīzes skartais darba devējs nekavējoties informē Valsts ieņēmumu dienestu par dīkstāves pārtraukšanu darbiniekam, kuram piešķirts dīkstāves pabalsts, vai par citiem apstākļiem, kas ir par pamatu piešķirtā dīkstāves pabalsta izmaksas pārtraukšanai."

6. Svītrot 17.1 punktā vārdus "uz dīkstāves pabalsta piešķiršanas dienu".

7. Papildināt noteikumus ar 21. punktu šādā redakcijā:

"21. Lai dīkstāves pabalstu par laikposmu no 2020. gada 14. marta līdz 30. aprīlim saņemtu darbinieki, kuri vienlaikus veic saimniecisko darbību un ieņēmumi no tās nepārsniedz 430 *euro* mēnesī, darba devējs ir tiesīgs iesniegt Valsts ieņēmumu dienestā iesniegumu divu nedēļu laikā no šā punkta spēkā stāšanās dienas."

Ministru prezidents A. K. Kariņš

Ekonomikas ministrs J. Vitenbergs